TU บวกสวนตลาด “กสิกร” ชี้ดีลร่วมทุน RBF เสริมมูลค่าธุรกิจ “อาหารสัตว์”
TU บวก 1.83% สวนตลาด รับแผนร่วมทุน RBF ด้าน “กสิกร” ชี้ดีลร่วมทุนครั้งนี้เสริมเสริมมูลค่าธุรกิจอาหารสัตว์ในอนาคต
TU บวก 1.83% สวนตลาด รับแผนร่วมทุน RBF ด้าน “กสิกร” ชี้ดีลร่วมทุนครั้งนี้เสริมเสริมมูลค่าธุรกิจอาหารสัตว์ในอนาคต
20 ก.ย. 2564

ผู้สื่อข่าวรายงานว่า ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ณ เวลา 10.01 น. อยู่ที่ระดับ 22.20 บาท บวก 0.40 บาท หรือ 1.83% สูงสุดที่ระดับ 22.20 บาท ต่ำสุดที่ระดับ 22.00 บาท ด้วยมูลค่าการซื้อขาย 126.76 ล้านบาท
ด้านราคาหุ้นบริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF อยู่ที่ระดับ 20.10 บาท บวก 0.20 บาท หรือ 1.01% สูงสุดที่ระดับ 20.20 บาท ต่ำสุดที่ระดับ 20.00 บาท ด้วยมูลค่าการซื้อขาย 41.40 ล้านบาท
ทั้งนี้ ปัจจัยที่ส่งผลให้ราคาหุ้น TU และ RBF ปรับตัวเพิ่มขึ้นวันนี้ คาดมาจากการแจ้งการเข้าซื้อหุ้น RBF จากทาง TU เพื่อเสริมศักยภาพของธุรกิจ
โดย บล.กสิกร ระบุในบทวิเคราะห์ถึงกรณีดังกล่าวว่า การที่ TU มีความสนใจในธุรกิจสาร CBD ของ  RBF นั้นจะช่วยเสริมมูลค่าให้กับธุรกิจอาหารสัตว์เลี้ยงของ TU ได้ และในระยะยาวเมื่อราคากัญชงของไทยปรับขึ้นในระดับเดียวกันกับตลาดโลกแล้ว เชื่อว่าศักยภาพการบริหารงานระดับโลกจะช่วยเสริมดีมานด์ของผลิตภัณฑ์ของ RBF ได้
ด้านราคาซื้อตามที่หนังสือพิมพ์ข่าวหุ้นธุรกิจระบุไว้ตามแหล่งข่าวที่ราคา 16 บาทต่อหุ้น (เทียบกับราคาปิดที่ 19.90 บาท เมื่อวันที่ 17 ก.ย.) จะเรียกเสียงให้กับหุ้น RBF ได้ และการเข้าทำธุรกรรมนี้จะช่วยตอกย้ำศักยภาพการเติบโตของ RBF ในฐานะผู้นำตลาดวัตถุที่ใช้เป็นส่วนผสมในอาหาร
โดย บล.กสิกรมีมุมมองเชิงบวกต่อราคาซื้อที่ส่วนลด 20% จากราคาซื้อขายปัจจุบันของ RBF ในขณะที่การเติบโตของกำไรของ RBF นั้นอยู่ในระดับที่แข็งแกร่งที่ 34% ในปี 2564-66 นอกจากนั้นแล้วยังมีความเชี่ยวชาญด้านสาร CBD และการใช้วัคถุดิบในการผสมอาหารอีกด้วย
สำหรับ TU นั้น มองว่าไม่มีความกังวลด้านการการเงิน จาก D/E 0.98 เท่า ณ สิ้นไตรมาส 2 และเงินสดในมือ 6 พันล้านบาท และการเข้าซื้อหุ้น 10% ใน RBF จะส่งผลเพียงเล็กน้อยต่อกำไร/ขาดทุนของ TU ขณะเดียวกัน เงินบาทที่อ่อนค่าในช่วงนี้จะเป็นประโยชน์ต่อ TU ในฐานะผู้ส่งออกอาหาร
ทั้งนี้ คงคำแนะนำ Outperform สำหรับ RBF และให้ราคาเป้าหมายไว้ที่ 22 บาท นอกจากนั้นยังคงคำแนะนำ Outperform สำหรับ TU และให้ราคาเป้าหมายไว้ที่ 26.90 บาท